**А Л Ф А В І Т**

|  |  |  |  |
| --- | --- | --- | --- |
| **Літары** | **Назвы літар** | **Літары** | **Назвы літар** |
| **Аа** | ***а*** | **Пп** | ***пэ*** |
| **Бб** | ***бэ*** | **Рр** | ***эр*** |
| **Вв** | ***вэ*** | **Сс** | ***эс*** |
| **Гг** | ***гэ*** | **Тт** | ***тэ*** |
| **Дд** | ***дэ*** | **Уу** | ***у*** |
| **Ее** | ***е*** | **Ўў** | ***у нескладовае*** |
| **Ёё** | ***ё*** | **Фф** | ***эф*** |
| **Жж** | ***жэ*** | **Хх** | ***ха*** |
| **Зз** | ***зэ*** | **Цц** | ***цэ*** |
| **Іі** | ***і*** | **Чч** | ***чэ*** |
| **Йй** | ***і нескладовае*** | **Шш** | ***ша*** |
| **Кк** | ***ка*** | **Ы** | ***ы*** |
| **Лл** | ***эл*** | **Ь** | ***мяккі знак*** |
| **Мм** | ***эм*** | **Ээ** | ***э*** |
| **Нн** | ***эн*** | **Юю** | ***ю*** |
| **Оо** | ***о*** | **Яя** | ***я*** |

**ЗВОНКІЯ І ГЛУХІЯ ЗЫЧНЫЯ ГУКІ**

|  |  |  |
| --- | --- | --- |
| ***Няпарныя звонкія*** | ***Парныя звонкія/глухія*** | ***Няпарныя глухія*** |
| **[в]**  **[в’]**  **[л]**  **[л’]**  **[м]**  **[м’]**  **[н]**  **[н’]**  **[р]**  **[й’]**  **[ў]** | **[б] – [п]**  **[б’] – [п’]**  **[г] – [х]**  **[г’] – [х’]**  **[д] – [т]**  **[дз’] – [ц’]**  **[з] – [с]**  **[з’] – [с’]**  **[ж] – [ш]**  **[дж] – [ч]**  **[дз] – [ц]** | **[к]**  **[к’]**  **[ф]**  **[ф’]**  **ESINGER** |

|  |
| --- |
| **Памятка работы над памылкамi па   беларускай мове**  1. **ПРОПУСК, ЗАМЕНА ЛІТАР.**  Напішы [слова правільна](http://shkola.of.by/pravilena-paznachaesh-i-zapisvaesh-zdabitak-mnostva-pravilena.html), падкрэслі літару, пастаў націск.  Запішы [слова яшчэ раз](http://shkola.of.by/eja-yak-kuleturna-naciyanaleni-aspekt-jiccya.html), падзяляючы яго на склады.   Рабі так: *маліна, ма-лі-на.*  **2.ЗНАКІ ПРЫПЫНКУ Ў КАНЦЫ СКАЗА.**  Напішы сказ, пастаў патрэбны знак, падкрэслі яго. Запішы яшчэ адзін сказ з такім знакам.  Рабі так: *Прыляцела ластаўка. Прашумела навальніца.* Або: *Якая*[*прыгажосць*](http://shkola.of.by/praekt-prigajosce-rodnaj-myascovasci.html)*! Гэта ж вавёрка!*   **Запомні!** Сказы перадаюць закончаную думку. У канцы сказа ставіцца кропка(.), пытальнік(?) або клічнік(!). Выбар знака прыпынку залежыць ад сэнсу сказа і інтанацыі, з якой ён вымаўляецца.  **3.ВЯЛІКАЯ ЛІТАРА Ў ПАЧАТКУ СКАЗА.**  Напішы сказ правільна. Прыдумай і запішы яшчэ адзін сказ, падкрэслі вялікую літару.  Рабі так: *Узняўся вецер. Паліў дождж.*   **Запомні!** Першае слова ў сказе пішацца з вялікай літары.  **4.ВЯЛІКАЯ ЛІТАРА Ў СЛОВАХ.**  Напішы слова правільна. Запішы [яшчэ два словы на гэта правіла](http://shkola.of.by/esce-dva-slovi-zajmenniki-dva-shto-ratocha-guchace-z-nemati.html), падкрэслі вялікую літару.  Рабі так: *Васіль, Вольга, Янка.*Або: *Нёман, Днепр, Свіслач.*  **Запомні!** Імёны, імёны  па  бацьку і прозвішчы пішуцца з вялікай літары: *Пётр Ільіч Клімук.*  Мянушкі жывёл пішуцца з вялікай літары: *кот Цішка, курыца Чубатка.*  Назвы краін, гарадоў, вёсак, вуліц, рэк, азёр, мораў пішуцца з вялікай літары: *рака Нарач, горад Полацк, возера Нарач.*  **5. ПЕРАНОС СЛОЎ.**  Напішы слова правільна, падзяляючы яго на склады для пераносу. [Запішы яшчэ тры словы](http://shkola.of.by/dermatamikozi-i-inshiya-mikozi.html), падзяляючы іх для пераносу.  Рабі так: *асі-на, сяб-роў-ка, лі-лея, агу-рок.*   **Запомні!** Словы трэба пераносіць па складах. Адну літару нельга пакідаць на радку ці пераносіць на другі радок : *пяю, юнак.*  Літары й, ў, ь і апостраф ‘ пры пераносе нельга аддзяляць ад папярэдняй літары: *пай-шлі, роў-ны, кань-кі, бур’-ян.*  Пры пераносе слоў з падоўжанымі зычнымі ці слоў са спалучэннем зычных на наступны радок пераносіцца ўсё гэтае спалучэнне альбо любая яго частка: *ся-стра, сяс-тра, сяст-ра, калос-се, кало-ссе, су-ддзя, суд-дзя.*  Пры пераносе слоў літары дз, дж, падзяляць нельга: *сту-дзень, ся-джу.*  **6.СЛОЎНІКАВЫЯ СЛОВЫ.**  Напішы слова правільна, падзялі яго на склады. пастаў на-ціск.  Рабі так: дрымучы, дры-му-чы.   **Запомні**! Напісанне гэтых слоў трэба запомніць ці паглядзець у слоўніку.  **7.ПРАВАПІС Ў.**  Напішы слова або словазлучэнне правільна. Запішы яшчэ два словы на гэта правіла. Падкрэслі галосную перад ў.  Рабі так: *маляваў, чытаў, дрэўца.* Або: *жыве ў лесе, хацелася ўбачыць.*   **Запомні!** Літара ў пішацца заўсёды пасля [галосных у сярэ-дзіне слова](http://shkola.of.by/pamyatka-1-paslya-galosnih-u-pachatku-slova-na-krainskaj-move.html), у канцы і ў пачатку, калі папярэдняе слова заканчваецце на галосную: *лоўка, пайшоў, пакаціўся ўніз*.  Пасля знакаў прыпынку пішацца толькі у.  Літара ў не бывае вялікай: *вуліца Усходняя, балерына Уланава.*  **8.ПРАВАПІС ГАЛОСНЫХ *О, Э, А.***  Напішы слова правільна. Запішы, ад якога слова яно ўтварылася, пастаў націск. Запішы яшчэ два словы на гэта правіла.  Рабі так: *дамы – дом, гарады – горад, бары – бор.*Або:   *рака – рэкі, шаптаць – шэпчуць, цана – цэны.*   **Запомні!** [У беларускай мове галосныя о](http://shkola.of.by/sshitak-na-drukavanaj-asnove-yak-sastanaya-chastka-vuchebna-me.html), э могуць быць толькі пад націскам. не пад націскам на іх месцы пішацца а.  Словы-выключэнні: *тэлеграма, тэатр, дэталь, ордэн, гардэроб, тэлефон, тэлевізар, інтэрнэт, тэлеграф,*і інш.  **9.ПРАВАПІС ГАЛОСНЫХ *Е, Ё, Я.***  Напішы слова правільна, пастаў яго ў [множны лік](http://shkola.of.by/mnojni-lik-nazonika-pastace-nazoniki-nazonim-sklone-mnojnaga-l.html), абазнач націск. Запішы яшчэ два словы на гэта правіла.  *Рабі так*: *сяло – сёлы, вярба – вербы, зямля – землі.*   **Запомні!** У беларускай мове замест літар е,ё ў першым складз перад націскам пішацца я.  Словы-выключэнні: *медаль, метро,метал, мелодыя, пенал, секунда, спектакль, аперацыя, герой, кефір, кераміка, бензін балерына, Бетховен, Еўропа, Егіпет, Палесціна.*  Трэба памятаць, што ў другім складзе перад націскам літара е не замяняецца на я: *ле-са-вік, ле-дзя-ны.*  **10. ПАРНЫЯ ЗВОНКІЯ І ГЛУХІЯ ЗЫЧНЫЯ.**  Напішы слова правільна, падбяры праверачнае. Запішы яшчэ два словы на гэта правіла.  Рабі так: *грыб – грыбы, плод – плады, нізкі – нізенькі.*   **Запомні!** Напісанне слоў з парнымі зычнымі на канцы слова і перад глухімі зычнымі трэба правяраць. Для гэтага неабходна такім чынам змяніць слова, каб пасля зычнага стаяў галосны.  звонкія і глухія ўтвараюць наступныя пары: б-п, г-х, д-т,  дз-ц, дж-ч, ж-ш, з-с.  **11.АБАЗНАЧЭННЕ МЯККАСЦІ ЗЫЧНЫХ НА ПІСЬМЕ МЯККІМ ЗНАКАМ.**  Напішы слова правільна. Запішы яшчэ два словы на гэта правіла, падкрэслі зычную разам з ь.  Рабі так: *вугаль, рысь, канькі, бульба.*   **Запомні!** Мяккасць зычных гукаў [абазначаецца на пісьме ь](http://shkola.of.by/urok-belaruskaj-movi--2-klase-tema--parniya-zvonkiya-i-gluhiya.html)  (мяккім знакам), а таксама літарамі е. ё, ю, я.  **12.ЗЫЧНЫЯ *Б, П,М, Ф,* НА КАНЦЫ СЛОЎ.**  Напішы слова правільна. Запішы яшчэ два словы на гэта правіла, падкрэслі зычныя гукі на канцы слоў.  Рабі так: *глыб, восем, россып.*   **Запомні!** Зычныя б, п, м, ф, на канцы слоў заўсёды вымаўляюцца цвёрда, таму на пісьме мяккі знак пасля іх не ставіцца.  **13.ЗЫЧНЫЯ *Ж, ДЖ, Ч, Ш, Р* І ГАЛОСНЫЯ ПАСЛЯ ІХ.**  Напішы слова правільна. Запішы яшчэ два словы на гэта правіла, падкрэслі зычную разам з галоснай.  Рабі так: *вожык, жалеза, жоўты.*   **Запомні!** [У беларускай мове зычныя ж](http://shkola.of.by/sshitak-na-drukavanaj-asnove-yak-sastanaya-chastka-vuchebna-me.html), дж, ч, ш, р – зацвярдзелыя, яны заўсёды вымаўляюцца цвёрда. пасля іх пішуцца галосныя а, о, у, э, ы.  **14**[**ПРАВАПІС**](http://shkola.of.by/vivuchaem-belaruski-pravapis-slonikavi-samadiktant--pravapis-n.html)***Д – ДЗ.***  Напішы слова правільна. Запішы яшчэ два словы на гэта правіла, падкрэслі зычную разам з галоснай.  Рабі так: *дзень, дзеці, адзіны.*   **Запомні!** У беларускай мове гук [д] заўсёды цвёрды, а гук [дз’] – мяккі. Пасля д пішуцца літары а, о, у, ы, пасля дз –  літары я, е, ё, ю, ь.  **15.ПРАВАПІС *Т – Ц.***  Напішы слова правільна. Запішы яшчэ два словы на гэта правіла, падкрэслі зычную разам з галоснай.  Рабі так: *ляцеў, цень, ціха.*   **Запомні!** У беларускай мове гук [т] заўсёды цвёрды, а гук [ц’] – мяккі . [Пасля т пішуцца літары а](http://shkola.of.by/5-klas-yakiya-litari-napishace-paslya-t-d.html), о, у, э, ы. Пры змякчэнні цвёрды гук т змяняецца мяккім [ц’]. Мяккасць [ц’] абазначаецца літарамі я, е, ё, ю, і. ь.  У беларускай мове ёсць і цверды гук [ц]: *цэгла, цыбуля, цукар.*  **16.ПАДОЎЖАНЫЯ ЗЫЧНЫЯ.**  Напішы слова правільна, падкрэслі падоўжаныя зычныя.  Рабі так: *галлё, насенне, збожжа.*   **Запомні!** Падоўжанае вымаўленне [зычных ж](http://shkola.of.by/tema-pravapis-padojanih-zichnih.html), з, л, н, с, ц, ч,  ш на пісьме перадаецца дзвюма літарамі. Падоўжанае дз на пісьме перадаецца спалучэннем літар ддз: *суддзя, разводдзе.*  **17.РАЗДЗЯЛЯЛЬНЫ МЯККІ ЗНАК (Ь).**  Напішы слова правільна. Запішы яшчэ два словы на гэта правіла, падкрэслі ь і літару, якая стаіць перад ім.  Рабі так: *залью, мільён, Ульяна.*   **Запомні!** Раздзяляльны [мяккі знак пішацца пасля л](http://shkola.of.by/zmyakchaleni-myakki-znak-pishacca-myakki-znak-pishacca-paslya.html),н перад галоснымі я, е, ё, ю, і.   **18. РАЗДЗЯЛЯЛЬНЫ ЗНАК АПОСТРАФ (‘).**  Напішы слова правільна. Запішы яшчэ два словы на гэта правіла, [падкрэслі літары](http://shkola.of.by/zadanne-ustace-prapushchaniya-litari-patlumachce-pravapis-slo.html), якія раздзяляюцца апострафам.  Рабі так: *пер’е, вераб’і, сям’я.*   **Запомні!** У некаторых словах зычныя з галоснымі е, ё, і, ю, я вымаўляюцца раздзельна. На пісьме такое вымаўленне абазначаецца апострафам (‘). Пасля ў апостраф не пішацца:   *здароўе, салаўі*.  **19.ПРЫНАЗОЎНІК**.  Напішы правільна прыназоўнік і слова, да якога ён адносіцца, паміж прыназоўнікам і словам устаў пытанне або іншае слова.  Рабі так: *у лес*, *у*(які?) *лес*, *у*(восеньскі) *лес.*   **Запомні!** Словы у, на, за, са, да, па, з, пад, каля – прыназоўнікі. Прыназоўнікі з іншымі словамі пішуцца асобна.  Паміж прыназоўнікам і наступным словам можна ўставіць пытанне ці якое-небудзь слова: *пад* (чым?) *бярозамі,* *пад* (маладымі) *бярозамі*.  Перад дзеясловамі прыназоўнікі не ўжываюцца.  **20. *НЕ*З ДЗЕЯСЛОВАМІ.**  Напішы правільна дзеяслоў і часціцу не. Запішы яшчэ два дзеясловы з часціцай не.  Рабі так: *не чытала, не гавары, не шуміць*.   **Запомні!** Не з дзеясловамі пішацца асабна.   **21. ПРАВАПІС ПРЫСТАВАК.**  Напішы слова правільна, абазнач прыстаўку. Запішы яшчэ два словы з гэтай прыстаўкай.  Рабі так: *зрабіць, знесці, здаваў*. Або: *спісаць, скаціць, спадаць.*   **Запомні!** Прыстаўка – гэта частка слова. Яна пішацца разам са словам. Напісанне прыставак трэба запомніць: па-, аб-,  ад-,  над -, пад-.  Перад звонкімі зычнымі пішуцца прыстаўкі з-, уз-, раз-,  без-, бяз-: *збіраць, узнікаць*. Перад глухімі зычнымі пішуцца прыстаўкі с-, ус-, рас-, бес-, бяс-: *схіліць, распісны*. |